Συμμετοχή της Ελλάδας στη Eurovision 2009

Η Ελλάδα συμμετείχε στον Διαγωνισμό Τραγουδιού Eurovision 2009 που πραγματοποιήθηκε στις 12, 14 και 16 Μαΐου στη Μόσχα της Ρωσίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) επέλεξε εσωτερικά τον Σάκη Ρουβά ως τον εκπρόσωπο της Ελλάδας και διοργάνωσε εθνικό τελικό για την επιλογή του τραγουδιού, ο οποίος διεξήχθη στις 18 Μαρτίου 2009. Νικητήριο τραγούδι αναδείχθηκε το «This Is Our Night», το οποίο κατέληξε στην 7η θέση του τελικού της Eurovision, με 120 βαθμούς. 

## Ιστορικό
Πριν το διαγωνισμό του 2009, η Ελλάδα συμμετείχε στη Eurovision είκοσι εννέα φορές από το ντεμπούτο της το 1974. Το έθνος κέρδισε το διαγωνισμό μία φορά, το 2005 με το τραγούδι "My Number One" ερμηνευμένο από την Έλενα Παπαρίζου. Μετά την εισαγωγή των ημιτελικών το 2004, η Ελλάδα καταφέρνει πάντα να προκριθεί στον τελικό. Ανάμεσα στα χρόνια 2004 με 2008, το έθνος επέτυχε πέντε συνεχόμενα πλασαρίσματα στην πρώτη δεκάδα.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
## Πριν τη Eurovision

### Επιλογή καλλιτέχνη
[μικρογραφία|Ο [Σάκης Ρουβάς, στην πρώτη του συμμετοχή στην Eurovision, το 2004.]]
Στις 15 Ιουλίου 2008, η ΕΡΤ ανακοίνωσε τον Σάκη Ρουβά ως τον εκπρόσωπο της Ελλάδας στον 54ο Διαγωνισμό Τραγουδιού της Eurovision, μετά από εσωτερική επιλογή. Ο Ρουβάς είχε εκπροσωπήσει την Ελλάδα στον Διαγωνισμό Τραγουδιού Eurovision 2004, όπου είχε τερματήσει στην τρίτη θέση και είχε παρουσιάσει τον Διαγωνισμό Τραγουδιού Eurovision 2006 στην Αθήνα, μαζί με τη Μαρία Μενούνος. Ο project manager της ΕΡΤ για την Eurovision Τζώνη Καλημέρης δήλωσε ότι η συμμετοχή του Ρουβά ανακοινώθηκε τόσο νωρίς γιατί «δεν υπήρχε λόγος να μένει κρυφή και ότι επρόκειτο να διαρρεύσει, οπότε αποφασίστηκε να γίνει μια σύντομη ανακοίνωση νωρίς ώστε να αποφευχθούν οι συνηθισμένες φήμες που θα μπορούσαν να βλάψουν τη συμμετοχή». Με την επιλογή του Ρουβά, η Ελλάδα υπήρξε η πρώτη χώρα που ανακοίνωσε επίσημα τον εκπρόσωπό της για τον Διαγωνισμό του 2009.

### ''Ελληνικός Τελικός 2009''
Στις 14 Οκτωβρίου 2008, κατά τη διάρκεια συντένευξης τύπου, η ΕΡΤ ανακοίνωσε ότι θα διεξαχθεί εθνικός τελικός, με τον Σάκη Ρουβά να ερμηνεύει τρία τραγούδια, όλα σε σύνθεση του Δημήτρη Κοντόπουλου και χορογραφημένα από τον Φωκά Ευαγγελινό. Οι τίτλοι των τραγουδιών ανακοινώθηκαν στις 10 Φεβρουαρίου 2009 και τα τραγούδια κυκλοφόρησαν δύο μέρες μετά σε συνέντευξη τύπου στο ξενοδοχείο Hilton.

#### Τελικός
Ο εθνικός τελικός διεξήχθη στις 18 Φεβρουαρίου 2009 στο Αθηνών Αρένα, με παρουσιάστριες τις Μπέττυ και Ματθίλδη Μαγγίρα. Ο τελικός μεταδόθηκε στη ΝΕΤ στην Ελλάδα, δορυφορικά από την ERT World και διαδικτυακά από την ιστοσελίδα της ΕΡΤ και της Eurovision. Νικητήριο τραγούδι αναδείχθηκε το «This Is Our Night». Το αποτέλεσμα καθορίστηκε από το τηλεοπτικό κοινό μέσω τηλεφώνου ή SMS (60%) και από μία επταμελή ελληνική κριτική επιτροπή (40%), η οποία αποτελείται από τους:

## Στη Eurovision
[μικρογραφία|Ο [Σάκης Ρουβάς στη συνέντευξη τύπου μετά τον δεύτερο ημιτελικό.]]
Ο Διαγωνισμός Τραγουδιού Eurovision 2009 πραγματοποιήθηκε στο Ολυμπιακό Στάδιο στη Μόσχα της Ρωσίας και αποτελέστηκε από δύο ημιτελικούς που πραγματοποιήθηκαν στις αντίστοιχες ημερομηνίες 12 και 14 Μαΐου και τον τελικό στις 16 Μαΐου 2009. Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα και τις "Μεγάλες Τέσσερις", που αποτελούνται από τη Γαλλία, τη Γερμανία, την Ισπανία και το Ηνωμένο Βασίλειο, πρέπει να προκριθούν από έναν από τους δύο ημιτελικούς για να διαγωνιστούν στον τελικό, με τις 10 πρώτες χώρες από τους αντίστοιχους ημιτελικούς τους να προκρίνονται στον τελικό. Στις 30 Ιανουαρίου 2009, πραγματοποιήθηκε η κλήρωση κατανομής που έβαλε κάθε έθνος σε έναν από τους δύο ημιτελικούς. Η Ελλάδα κληρώθηκε να ερμηνεύσει στον δεύτερο ημιτελικό. Στις 16 Μαρτίου 2009, πραγματοποιήθηκε η κλήρωση για τη σειρά εμφάνισης στους ημιτελικούς, με την Ελλάδα να κληρώνεται στην 13η θέση του δεύτερου ημιτελικού, μετά τη συμμετοχή του Αζερμπαϊτζάν και πριν τη συμμετοχή της Λιθουανίας.

Οι δύο ημιτελικοί και ο τελικός μεταδόθηκαν στην Ελλάδα τηλεοπτικά μέσω της ΝΕΤ, ραδιοφωνικά μέσω του Δεύτερου Προγράμματος, της Φωνής της Ελλάδας και των 19 περιφερειακών σταθμών της ΕΡΑ, δορυφορικά από την ERT World και διαδικτυακά από την ιστοσελίδα της ΕΡΤ, με σχολιάστριες τη Μπέττυ και Ματθίλδη Μαγγίρα για την τηλεόραση και τη Μαρία Κοζάκου για το ραδιόφωνο.

### Ημιτελικός
Η Ελλάδα ερμήνευσε 13η σε σειρά εμφάνισης, μετά τη συμμετοχή του Αζερμπαϊτζάν και πριν τη συμμετοχή της Λιθουανίας. Στο τέλος του σόου, η χώρα ανακοινώθηκε πως προκρίθηκε για τον τελικό. Αργότερα αποκαλύφθηκε ότι η Ελλάδα κατετάγη τέταρτη από τις δεκαεννέα χώρες που συμμετείχαν στον δεύτερο ημιτελικό με 110 βαθμούς.

### Τελικός
Μετά τον ημιτελικό, η Ελλάδα κληρώθηκε στην 8η θέση του τελικού, μετά τη συμμετοχή της Ισλανδίας και πριν τη συμμετοχή της Αρμενίας. Ο Σάκης Ρουβάς συμμετείχε για άλλη μια φορά σε πρόβες τζενεράλε στις 15 και 16 Μαΐου πριν από τον τελικό, συμπεριλαμβανομένου του τελικού της κριτικής επιτροπής όπου οι επαγγελματικές κριτικές επιτροπές ψήφισαν την τελική τους ψήφο πριν από τη ζωντανή εμφάνιση στις 16 Μαΐου. Η Ελλάδα κατετάγη έβδομη στον τελικό, σημειώνοντας 120 βαθμούς.

### Ψηφοφορία
Η ψηφοφορία κατά τη διάρκεια των τριών εκδηλώσεων αφορούσε κάθε χώρα που απονέμει δύο ομάδες από 1-8, 10 και 12 βαθμούς: μία από την επαγγελματική τους κριτική επιτροπή και η άλλη από την τηλεψηφοφορία. Η κριτική επιτροπή κάθε έθνους απαρτίζεται από πέντε επαγγελματίες της μουσικής βιομηχανίας που είναι πολίτες της χώρας που εκπροσωπούν, με τα ονόματά τους να δημοσιεύονται πριν από τον διαγωνισμό για να εξασφαλιστεί η διαφάνεια. Αυτή η κριτική επιτροπή έκρινε κάθε εγγραφή με βάση: φωνητική ικανότητα, την απόδοση στη σκηνή, τη σύνθεση και την πρωτοτυπία του τραγουδιού και τη συνολική εντύπωση από την πράξη. Επιπλέον, δεν επιτρέπεται σε κανένα μέλος εθνικής κριτικής επιτροπής να συνδέεται κατά κανένα τρόπο με κάποια από τις ανταγωνιστικές πράξεις κατά τρόπον ώστε να μην μπορούν να ψηφίσουν με αμεροληψία και ανεξαρτησία.

#### Βαθμοί που δόθηκαν στην Ελλάδα

#### Βαθμοί που δόθηκαν από την Ελλάδα

#### Αναλυτικά αποτελέσματα ψηφοφορίας

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2009